Обучение „Практически видео маркетинг с Любомира Любенова“
2018-06-16 10:00 - 14:30 (Europe/Helsinki) | GD Center – Място за творчество и срещи, ул. "Шести септември" 19, София
Любомира Любенова ще сподели своя 15-годишен опит в създаването на различни видове видео съдържание. Тя ще покаже кои са най-работещите типове съдържание за различни бизнес цели и в различните социални мрежи (Youtube, Facebook, Instagram). Ще разкрие хитрини за професионално заснемане, писане на сценарий, планиране и организиране на снимачния процес.
За кого е предназначено събитието

За фрийлансъри, предприемачи, собственици на бизнеси, които създават собствен бранд, и използват видеото като инструмент за привличане на клиенти и повече продажби. За любители и професионалисти, които правят влогове, заснемат продуктови видеоматериали и се занимават с видеомонтаж.

Лектор

Любомира Любенова има над 15 години опит в създаването, координирането и обработката на видео продукции под различни форми: телевизионна журналистика, продуцентство, координиране и организиране на екипи, видеа за бизнеса и за изграждане на личния бранд, изграждане на цялостни концепции за видео маркетинг. Тя е лектор на практически семинари и конференции за маркетинг.

Вход платен, с предварителна регистрация. Цената включва участие в семинара, материали и кафе пауза. Работилницата ще се проведе при записани минимум 10 участника.
Регистрацията без последващо плащане в рамките на 3 дни не гарантира запазено място! В случай, че изберете плащане през системата на Epay или EasyPay, моля, отбележете като забележка името на участника. Можете да изпратите допълнителна информация относно извършено от Вас плащане на ел.поща с одрес: gdcenter.bg@gmail.com
Предлагат се следните билети:

Единична цена от 60.00 лв. до 13 юни включително.
Единична цена от 65.00 лв след 14 юни включително или при заплащане на място.
Пакетна цена за двама участници от 110 лв. при заплащане до 13 юни включително.

Пакетна цена за двама участници от 120 лв. след 14 юни включително или при заплащане на място.

Семинар „Онлайн продажби в Китай през WeChat“
2018-06-18 12:30 - 18:00 | БТПП, Ул. Искър 10
Представители на български фирми, желаещи да продават онлайн в Китай, ще научат как да създадат трансграничен магазин за WeChat, каква е възвръщаемостта на инвестициите и как да използват платформата. Целта е повече български търговци да достигнат директно до китайските потребители.
За кого е предназначено събитието

За фрийлансъри, работещи в сферата на маркетинга, продажбите, собственици на е-магазини, търговци, собственици на малък и среден бизнес.

Лектор

Фелим Мийд е WeChat експерт към Центъра за МСП в ЕС (Enterprise Europe Network). Съосновател на Emerald Green Consulting, Ирландия.

Вход безплатен, с предварителна онлайн регистрация до 15 юни.

Среща с Магърдич Халваджиян
2018-06-20 20:00 - 22:00 | Бар ПЕТЪК, ул. Ген. Гурко 21
Магърдич Халваджиян гостува в бар „Петък“ на среща с тема „Постоянството – ключ към успеха“. Срещата е част от формата Leaders.INFLUENCE.You. Продуцентът ще разкаже за своите професионални предизвикателства, ще сподели съвети и опит как поддържа постоянство в работата си.
За кого е предназначено събитието

За фрийлансъри и собственици на бизнеси, свързани с маркетинга, рекламата, ПР, организацията на събития, шоубизнеса.

Лектор

Магърдич Халваджиян е тв продуцент, който работи по някои от най-успешни български телевизионни формати.

Вход безплатен, с предварителна регистрация.

Как да стана социален предприемач?
2018-06-22 18:00 - 20:00 | betahaus, ул. "Крум Попов" 56-58, София, Bulgaria
На събитието Николета и Надя от Loveguide ще разкажат за пътя си на развитие на социални предприемачи. Те са част от общността, създадена от участници в конкурса за социални предприемачи ПРОМЯНАТА, който отново набира кандидати.
Николета и Надя ще отговорят на въпросите как се създава работеща бизнес социална идея, как се търсят икономически решения за обществени проблеми, как се събира и управлява общност. По време на срещата можете да зададете и своите въпроси, свързани с петото издание на конкурса за социални предприемачи ПРОМЯНАТА.
За кого е предназначено събитието

За предприемачи, хора, които търсят решения на социални проблеми, блогъри.

Лектори

Николета и Надя от Loveguide поддържат уебсайт с изчерпателна и приятелски поднесена информация за сексуалното здраве и личните отношения, видео канал с над 400 000 гледания годишно и са провели часове по сексуално здраве в училища в 40 населени места в България.

Вход безплатен.

Семинар по 2D и 3D character design
2018-06-23 18:00 - 22:00 | Галерия МЯСТО 167, ул. Раковски 167
Семинарът е насочен към хора с интерес към 2D анимацията и към процеса по триизмерно принтиране на фигури. Специалистите на GROZEN ENT.: Иван Коритарев, Нико Найденов и Борис Павлов, и B2N Станислав Нанев, експерт по 3D принтинг, ще покажат тънкости от създаването на съвременната анимация.
За кого е предназначено събитието

За всички с интерес към към 2D и 3D скулптурата, екшън фигурките и анимацията.

Лектори

Иван Коритарев е художник на комикса БЯС, създател на първата българска екшън фигурка и ментор в риалити формата за комикс художници на www.comixbox.tv, концепт артист и комикс художник за Court of the Dead в Sideshow Collectibles. Работил е по всички Assassin`s Creed игри на Ubisoft през последните 10 години.
Николай Найденов е специалист по 3D моделинг, от 11 години работи в сферата на игрите.
Борис Павлов е специалист по 3D анимация в GROZEN ENT. Станислав Нанев създава истински триизмерни бомби в БАН и принтира 3D играчки и предмети в B2N.

Вход свободен и безплатен.

Състезание SoftUni Fest 2018
2018-06-23 18:00 - 2018-06-24 18:30 | Software University, Учебна зала Deep Web, ул. "Тинтява" 15-17, ет. 1, София, Bulgaria
СофтУни организира състезание SoftUni Fest в 3 категории: Дигитален маркетинг, Дизайн и криейтив и Програмиране. Без възрастово ограничение. Разработвате проект в избраната от вас категория – сами или с отбор – и чакате решението на журито. Ще има и награди.
Не се изисква предварителна подготовка, темите за всяка категория ще бъдат изтеглени на 23 юни, а разработките, представянето и награждаването ще бъдат на 24 юни.
Прочетете повече подробности за инициативата и вижте пълната програма на събитието.
За кого е предназначено събитието

За фрийлансъри, работещи в сферата на дизайна, маркетинга, рекламата, ИТ сферата, блогъри и копирайтъри.

Вход безплатен, с предварителна регистрация до 12 юни. Могат да участват отбори и самостоятелни играчи. Предвидени са материални и парични награди.

Среща „Запознайте се с травъл блогърите в България“
2018-06-26 19:00 - 22:00 | Клуб на пътешественика, ул. "Сердика" 19, София
Това е среща на блогърите-пътешественици в България и почитателите на пътеписи. Целта е да се обменят идеи за нови дестинации, за новостите и хитрините при организацията на пътешествия.
За кого е предназначено събитието

За пътешественици, блогъри-пътешественици и почитатели на пътеписи.

Лектори

Създателите на блоговете Travelling Buzz, Друми в думи, kashkaval tourist, sunandsany.com, Eostories, Exploring beyond Sofia, Andrey Andreev Photography ще споделят впечатления от последните си пътешествия.

Вход свободен. Ако желаете да представите своя блог за пътешествия, е необходима предварителна регистрация.

Практическо обучение „Работя в офис: Как да не ме болят гръб и кръст?“
2018-06-30 12:15 - 14:15 | Dance Palace Sofia, бул. Арсеналски 4, София
Обучението е насочено към всички, които водят заседнал начин на живот – на бюро, на дивана вкъщи, за волана. Кинезитерапевтът Цветан Недев ще сподели как да се справите със скованите врат и гръб, с болежките в кръста, как да се предпазите от такива проблеми дългосрочно.
Обучението има теоретична и практическа част, в която специалистът ще покаже как лесно да се раздвижите в офиса или вкъщи.
За кого е предназначено събитието

За фрийлансъри и всички, които водят заседнал начин на живот.

Лектор

Кинезитерапевтът и личен треньор Цветан Недев е част от екипа на Live To Lift.

Вход платен, със задължителна предварителна регистрация.
Билети:

Стандартна цена за един участник – 57лв.
Цена за двама – 67 лв.
Онлайн участие – 37 лв. Офертата включва видео на цялото събитие, теоретична презентация, възможност за въпросите в специална LIVE сесия във Фейсбук събитието.

Free Flex Desk WEEK @Coworking by MOVE.BG
2018-07-02 - 2018-07-06 | MOVE.bg, ул. Сердика 20
Послучай 5-ия си рожден ден Move.bg предлага безплатно ползване на споделеното си офис пространство. Сградата, в която се помещава организацията, разполага с индивидуални работни места, просторна социална зона, включваща кафетерия, отворени работни пространства, библиотека и красиви тераси.
За кого е предназначено събитието

За фрийлансъри, представители на неправителствени организации, предприемачи, стартиращи бизнеси.

Вход безплатен, с предварителна регистрация.

EnABLE: Ефективно онлайн присъствие с Google Дигитален гараж
2018-07-03 19:00 - 20:30 | CowOrKing Space by Puzl, бул. "Черни връх" 47, София, Bulgaria
Обучението представя възможностите на проекта „Дигитален гараж“, разработен съвместно със SoftUni Digital. Това е безплатна програма за подобряване на дигиталните умения за предприемачи и фрийлансъри. Тя предлага онлайн и офлайн обучения, създадени от Google, които допринасят за разрастването на малкия и среден бизнес онлайн.
Основните теми са:

създаване и управление на уебсайт,
привличане на аудитория,
онлайн реклама,
уеб анализ,
управление на присъствие в социални мрежи.

Кампанията на „Дигитален гараж“ в България стартира през май 2018 г. и ще продължи до края на 2018 г.
За кого е предназначено събитието

За фрийлансъри, за собственици на малки и средни бизнеси, които искат да подобрят дигиталните си умения.

Лектори

Обучители по проекта „Дигитален гараж“

Вход безплатен, с предварителна регистрация.

Голямото изкуство на малките разговори с Мария Касимова
2018-07-04 19:00 - 21:00 | Къщата на София, ул. Миджур 12
Мария Касимова – Моасе ще ви въведе в „приятното изкуство да си бъбрим, майсторството да спорим“. Известната журналистка и експерт по етикет ще ви подскаже как да станете по-добър слушател и разказвач.
За кого е предназначено събитието

За блогъри, журналисти, фрийлансъри и собственици на бизнеси, свързани с маркетинга, рекламата, ПР, за всички любители на сладките приказки.

Лектор

Мария Касимова – Моасе е журналист, а също и консултант по етикет. Работила е в различни печатни и тв медии. Автор на две книги. От няколко години живее в чужбина, но редовно публикува в български медии.

Вход 25 лв., с предварителна регистрация на ел.поща с адрес arthousesofia@gmail.com или с фейсбук съобщение към Къщата на София.

Дискусия „Супергероите на съдържанието в дигиталната ера”
2018-07-09 19:00 - 21:00 | Галерия Credo Bonum, ул. Славянска 2
На 9 юли, по случай празника на ПР специалиста (7юли), представители на браншовите организации в сферата ще споделят своя опит в създаването на онлайн съдържание. Целта е да се обсъдят предизвикателствата пред специалистите в областта на връзките с обществеността, и тенденциите в областта.
За кого е предназначено събитието

За фрийлансъри, експерти и собственици на бизнеси, свързани с маркетинга, рекламата, ПР, организацията на събития.

Лектори

В „Супергероите на съдържанието в дигиталната ера” ще се включат представители на Асоциацията на специалистите по комуникации в общините (АСКО), Българската академична асоциация по комуникации (БААК), Българската асоциация на ПР агенциите (БАПРА), Българско дружество за връзки с обществеността, Дружеството на ПР специалистите към СБЖ, Европейската асоциация на комуникационните директори.

Вход свободен.

Семинар „Имаш 8 секунди | Борбата за внимание в дигиталния свят“
2018-07-11 18:00 - 18:30 | MOVE.bg, ул. Сердика 20
Целта на семинара е да се споделят и обсъдят реални казуси, свързани с привличането на аудитория към профили в социалните мрежи и към уебсайтове. Лекторите ще споделят своя опит в създаването на успешен маркетинг на съдържанието, привлекателен дизайн на инфографики, анимирани видеа и брандинг истории.
За кого е предназначено събитието

За фрийлансъри и собственици на бизнеси, свързани с маркетинга, рекламата, ПР, продажби.

Лектори

Екипът на агенция Shivachi ще сподели своя опит в сферата на уеб дизайна и маркетинга.

Вход безплатен.

Отворена програма: Summer Scriptwriting Base "Digital Village"
2018-07-18 19:00 - 2018-07-29 19:00 | Френски институт, пл. Славейков 3
Тази година лятната академия по драматургично писане е с тема „Изкуството на писане на истории в дигиталната епоха“ (“Storytelling in the Age of Digital”). Събитията от програмата на академията се провеждат в София и в архитектурен комплекс Боженци. Международни лектори ще обучават курсистите на различни умения, свързани със създаването на съдържание в онлайн среда.
За кого е предназначено събитието

За хора, които искат да развият уменията си в драматургичното писане.

Лектори

Ситзе Шалк (Холандия), Симон Ханукай (САЩ), Аисте Птакауске (Литва), Дейвид Финегън (Австралия).

Вход свободен и безплатен. Работен език – английски.

Пълната програма на академията четете тук.

Семинар „Идентифициране на фалшиви новини с дълбоки невронни мрежи“
2018-07-24 19:00 - 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Лекторът д-р Преслав Наков ще представи различни методи за автоматично разпознаване на фалшиви новини. Той ще покаже как се определя отношението на дадена статия или медия към истинността на дадено твърдение, как се търсят манипулативни интернет тролове в новинарски форуми.
За кого е предназначено събитието

За фрийлансъри журналисти, за копирайтъри, за професионалисти, работещи в сферата на маркетинга, рекламата, ПР.

Лектор

Д-р Преслав Наков е старши научен сътрудник в Катарския институт по компютърни изследвания (Qatar Computing Research Institute). Научните му интереси са в областта на компютърната лингвистика. Д-р Наков е автор на над 100 научни публикации с 5 000 цитирания в областта на компютърната лингвистика, както и на три книги.

Вход безплатен, с предварителна регистрация.

Обучение „Какво означава Startup Pivot и кога е нужен?“
2018-07-24 19:30 - 20:30 | betahaus, ул. "Крум Попов" 56-58, София, Bulgaria
На редовната месечна среща на потребителската група IT Entrepreneurship предприемачът Мирослав Мирославов ще разкаже какви са първите стъпки при създаването на технологична компания, как се валидира бизнес идея с Product Market Fit, и ще даде примери за
Startup Pivot от практиката на компанията си OfficeRnD.
За кого е предназначено събитието

За ИТ специалисти, собственици на малък и среден ИТ бизнес.

Лектор

Мирослав Мирославов е предприемач, изпълнителен директор и съосновател на OfficeRnD. Преди да стартира OfficeRnD, Мирослав работи като софтуерен инженер в Телерик.

Вход безплатен, със задължителна предварителна регистрация.

Семинар „Дигитална реклама — от идея до изпълнение“
2018-07-30 19:00 - 22:00 | SoftUni Digital, зала Deep Web, кв. Изгрев, ул. "Тинтява" 15-17, София, Bulgaria
Семинарът въвежда в основните теми, които ще бъдат изучавани в курса по Digital Creative – май 2019. Той е част от Първата цялостна програма по дигитален маркетинг в България. Акцентите са видовете потребителски инсайт, изграждане на стратегия, криейтив в дигитална среда и добри примери.
За кого е предназначено събитието

За фрийлансъри и собственици на бизнеси, свързани с дигиталния маркетинг и реклама.

Лектор

Ангел Искрев – Digitаl Creаtive Director в guts&brаinsDDB, (творческа агенция на 2018 и дигитална агенция 2017). Има над осемгодишен опит в развитието на дигитални комуникационни решения в България и чужбина. Работил е за брандове като Telenor Hungаry, Telenor България, Мтел, Крадецът на ябълки, Абсолют, Столично, McDonаld’s, Somersby и много други.

Вход безплатен, с предварителна регистрация.

Free flex desk DAYS
2018-08-01 10:00 - 2018-08-10 18:00 | MOVE.bg, ул. Сердика 20
Споделено работно пространство Coworking by MOVE.BG дава възможност за безплатно ползване на местата за работа в периода 1-10 август. Можете да се възползвате от индивидуални бюра, просторна социална зона, включваща кафетерия, отворени работни пространства, библиотека и тераси за отдих.
За кого е предназначено събитието

За фрийлансъри, собственици на малки бизнеси, социални предприемачи.

Вход безплатен, с предварителна регистрация.

Free coworking week за екипи
2018-08-06 10:00 - 2018-08-10 20:00 | betahaus, ул. "Крум Попов" 56-58, София, Bulgaria
По случай 9 август, международният коуъркинг ден, betahaus предлага безплатно ползване на споделено офис пространство на екипи от минимум 2 души.
За кого е предназначено събитието

За екипи от фрийлансъри, за представители на малки бизнеси и социални предприемачи

Вход безплатен, със задължителна предварителна регистрация.

Среща с рекламистите Йордан Жечев и Мартин Димитров
2018-08-16 19:00 - 22:00 | The Smarts, ул. Странджа 58, София
Това е първата среща по проекта на инициативата Praktika, който има за цел да да представи опита на утвърдени рекламисти в България. Първи ще бъдат Йордан Жечев (творчески директор на guts&brains DDB) и Мартин Димитров (творчески директор на Nitram). Домакин на срещата е Радослав Бимбалов от агенция The Smarts.
За кого е предназначено събитието

За фрийлансъри и професионалисти рекламисти и специалисти по ПР.

Лектори

Йордан Жечев (творчески директор на guts&brains DDB) и Мартин Димитров (творчески директор на Nitram).

Вход безплатен. Прочетете повече за инициативата. Събитието ще се предава онлайн.

Дискусия за управлението на кризисни комуникации
2018-08-24 19:00 - 23:00 | The Site, ул. Камен Андреев 15-17
Дискусията от поредицата #MidWeekPRmeetUp е посветена на управлението на кризисните комуникации. Лекторите доц. д-р Александър Христов, Даниел Киряков и Любомир Аламанов ще представят примери за добри и лоши практики, ще коментират как се комуникират успешно кризисни ситуации и как организациите и фирмите могат да се справят с предизвикателството. Организаторите ще представят новата си платформа – Център за анализ и кризисни комуникации. Форматът на събитието включва презентации, сесия „въпроси и отговори“, свободна дискусия и коктейл.
За кого е предназначено събитието

За фрийлансъри в областта на връзките с обществеността и журналистиката, собственици на бизнеси в тези сфери.

Лектори

доц. д-р Александър Христов, управляващ партньор в агенция Paragraph42 , Даниел Киряков, комуникационен мениджър на Американска търговска камара в България, Любомир Аламанов, управляващ партньор на SiteMedia Bulgaria.

Вход безплатен и свободен.

DEV.BG All In One
2018-08-25 09:30 - 18:30 | СофтУни, зала Code Ground, кв. "Изгрев", ул. "Тинтява" 15-17, София, Bulgaria
Еднодневен специализиран ИТ форум за разработчици, чиято програма включва 15 лекции и дискусии в 2 тематична модула, които ще се провеждат по едно и също време в 2 зали: Open Source Lab и Inspiration Lab.
За кого е предназначено събитието

За ИТ специалисти, предприемачи, собственици на малък и среден бизнес в сферата на високите технологии.

Лектори

15 специалиста в ИТ сферата по темите киберсигурност, програмиране, криптовалути, Internet of Things. Вижте пълната програма на събитието.

Вход безплатен, със задължителна предварителна регистрация за всяко отделно събитие.

Дискусия „Златин споделя“
2018-09-03 19:00 - 20:00 | “ШиЗи Импро Клуб”, ул. Георги Раковски 127
Златин има много за разказване и ти препоръчвам да отидеш да го чуеш. Първо, защото създава собствен бизнес в една съвсем нелека ниша. Второ, защото това, което предлага може да ти помогне да развиеш творческите си умения, умението си да общуваш и още куп хубавини. Трето, защото е забавен, много забавен.
А сега конкретно. Златин Цветков има 8 години опит в импровизационния театър. Професионалната му трупа „ШиЗи Про“ е единствената в България, която прави дългата импро форма, т.е. създаване на спектакъл по зададени от публиката думи. Курсовете за импровизационен театър за любители събират хора от всякакви области. Корпоративните обучения, които е правил са за едни от най-големите компании в България.
Та на тази дискусия Златин ще ти разкаже за всичко това: какво представляват импро шоутата; какви са ползите от импровизационния начин на мислене; как се появи ШиЗи Про и как се превърна в ШиЗи Импро Театър?
Отиди, ще ти е полезно и забавно.
За кого е предназначено събитието

За всички, които се интересуват от импровизационния театър, фрийлансъри и организатори на арт и корпоративни събития, тиймбилдинги и обучения.

Лектор

Златин Цветков ръководи трупа професионални актьори импровизатори и преподава на непрофесионалнисти. Организира специализирани тиймбилдинги, базирани на техники от импровизационния театър.

Вход безплатен, със задължителна предварителна регистрация. Местата в клуба са ограничени.

Дискусия „Защо да стана предприемач? Мога ли да бъда предприемач?“
2018-09-05 18:30 - 20:00 | MOVE.bg, ул. Сердика 20
Дискусията е насочена към всички, които искат да развиват собствен бизнес или свободна практика. Лектори от Асоциацията на българските лидери и предприемачи (ABLE) ще споделят успешни истории и ще отговорят на актуални въпроси относно това как се започва и развива собствен бизнес, какво е да си фрийлансър.
За кого е предназначено събитието

За фрийлансъри, за всички, които искат да развиват собствен бизнес – безработни, младежи и студенти, жени с малки деца.

Лектори

Представители на Асоциацията на българските лидери и предприемачи (ABLE).

Вход безплатен и свободен. Събитието се организира от Асоциацията на българските лидери и предприемачи (ABLE) в рамките на програмата „B.O.S.S. – Моята успешна история като собственик на бизнес“. Тя има за цел да подпомага безработни и неактивни лица от Югозападния регион в България да стартират свой собствен бизнес или самостоятелна стопанска дейност.

„Алея на книгата" в София
2018-09-11 10:00 - 2018-09-16 20:00 | бул. Витоша, бул. "Витоша" 1, София
Шестото издание на „Алея на книгата” в София ще представи продукцията на над 60 български издателства. Пътуващото книжно изложение ще бъде разположено на бул. „Витоша” от пресечката с бул. „Патриарх Евтимий“ до ул. „Узунджовска“.
23 шатри и специалната сцена на литературния кът ще предложат на посетителите културна програма, включваща премиери на книги, срещи с поети, писатели и преводачи, игри и работилници за деца.
За кого е предназначено събитието

За хора, които обичат да четат.

Вижте пълния списък на издателствата. Събитията, включени в програмата на литературния кът, търсете в сайтовете на изложителите.
Вход свободен.

Лекция „Как големите IT компании правят пари?“
2018-09-11 19:00 - 20:30 | IT Step Academy, бул. Александър Стамболийски 55
Събитието е насочено към ИТ специалисти и собственици на бизнеси в тази сфера, които искат да се ориентират в дейността на различни по тип и влияние технологични компании. Лекторът Здравко Здравков ще сподели своя опит като предприемач с технологични компании от България и чужбина и как им помага да намират повече клиенти.
За кого е предназначено събитието

За ИТ специалисти, собственици на малък и среден бизнес в тази област.

Лектор

Здравко Здравков е част от екипа на Out2Bound. През последните 2 години и половина работи с технологични компании от България и им помага да излязат на международния пазар. За този период екипът на компанията се среща с над 500 български технологични компании и работи с над 100 от тях.

Вход безплатен, със задължителна предварителна регистрация.

Обучение „Storytelling с Богдан Русев“
2018-09-15 10:00 - 16:00 | IQ Media, ул. Братя Миладинови 57
Кой не знае Богдан Русев, кой не е чувал за него? Ако си роден през 80-те, значи през 90-те вече си чел негови статии и разкази в култовия „Егоист“, а и не само там. Той стои и зад някои от най-добрите книги-игри, с които си се забавлявал навремето.
Писател, преводач, копирайтър – Богдан Русев е човек, който може да те научи как да разказваш истории увлекателно. Възползвай се от възможността.
Обучението е разделено на два модула: Storytelling Basics и Четирите слона, които подпират историята. Включени са и практически упражнения, подготовка на презентация по бизнес задание и дискусия.
Цялата програма
1. Първи модул – 3 часа – преди обяд
1.1. Лекция: Storytelling Basics
Имало едно време един…, но един ден…: класическа структура на историята в 3 действия. Какво съдържа всяко едно действие, как се организира историята в тях, как започва и как свършва.
1.2. Упражнение – работа в групи
Всяка група трябва да избере/измисли една история, да я структурира според наученото в лекцията и да я подготви за презентация. Задачата ще бъде оформена като реална маркетингова/рекламна задача с подходящ клиент (например телефон с видеокамера с вградени възможности за монтаж и специални ефекти).
1.3. Упражнение – презентации, група по група, с обсъждане
Обедна почивка
2. Втори модул – 2 часа – след обяд
2.1. Лекция: Четирите слона, които подпират историята
– жанр
– setting
– герои/характеризация
– антагонисти/конфликт
2.2. Упражнение – работа в групи
Групите си изтеглят листчета с варианти за четирите елемента от лекцията. Следва брейнсторминг по групи. Накрая, разбира се – презентация с обсъждане.

За кого е предназначено събитието

За фрийлансъри, работещи в сферата на контент маркетинга, комуникациите, журналистиката, рекламата, блогъри.

Лектор

Богдан Русев е автор на няколко сборника с разкази, детски приказки и романите “Ела при мен”, “Къщата” и “Туристът”. Бил е главен редактор на списание Егоист и на Капитал Light, както и творчески директор в няколко рекламни агенции – Ogilvy & Mather София, Demner, Merlicek & Bergmann София и The Smarts.

Вход платен. Местата за обучението са ограничени. За участие изпратете кратко мотивационно писмо по ел. поща на адрес praktika@thesmarts.eu.

Уоркшоп „Умни пари“ със Стойне Василев
2018-09-19 19:00 - 20:30 | Гранд Хотел София, зала „София”, ул. Гурко 1, София
Стойне Василев ще представи книгата си „Умни пари – твоят наръчник по лични финанси и инвестиране в България“.
„Общото между всички цели в нашия живот, че те имат някакво финансово измерение и парите са средството, което ще ни позволи да ги постигнем. Достатъчно е да си служим добре с тях и да ги управляваме умно“, казва авторът.
За кого е предназначено събитието

За фрийлансъри, за собственици на бизнеси, за всички, които търсят начини да управляват по-ефективно личните си финанси.

Лектор

Стойне Василев е независим личен финансов консултант, инвеститор и собственик на сайта за лични финанси SmartMoney.bg. Председател на УС на Българска асоциация на личните финансови консултанти. Създател на Академия по лични финанси и инвестиране.

Вход свободен.

Майсторски клас по графичен дизайн на Велина Мавродинова
2018-09-20 18:30 - 2018-10-13 16:00 | IQ Media, ул. Братя Миладинови 57
Майсторският клас по графичен дизайн разглежда теорията и практиката в основните им аспекти: бранд идентичност, шрифт, книга, уеб, рекламни кампании.
Обучението е разпределено в 8 сесии – 4 вечерни четвъртъчни сесии и 4 целодневни съботни сесии в периода 20 септември – 13 октомври. Преминалите успешно курса ще получат сертификат за завършен курс към PRAKTIKA и препоръки от страна на преподавателския състав.
Вижте пълната програма на обучението.
За кого е предназначено събитието

За начинаещи и напреднали дизайнери.

Лектор

Велина Мавродинова има опит като графичен дизайнер, арт и творчески директор. Тя е съосновател на студио „Ентусиазъм“.

Гост лектори

Красен Кръстев, преподавател по графичен дизайн и типография в Aмериканския университет в Дубай.
Борил Караиванов, организатор на шрифтовия фестивал Типофест и обученията Типокла.
Кирил Златков, художник – график, типограф и автор на шрифтове.
Радослав Бимбалов, собственик на рекламна агенция The Smarts и основател на Praktika.

Вход платен. Велина Мавродинова ще подбере лично участниците. Желаещите да изпратят свое портфолио на praktika@thesmarts.eu

Обучение по дизайн мислене и дизайн на преживявания Appetizers
2018-09-25 18:00 - 20:00 | betahaus, ул. "Крум Попов" 56-58, София, Bulgaria
Това е първото обучение, посветено на дизайн мисленето и дизайна на преживявания – Innovation Appetizers.
Обученията са създадени по оригиналните материали на Hasso Plattner Institute of Design at Stanford, под Creative Commone License 4.0. Целта е участниците да развият умения по дизайн на работата си, да научат каква е разликата между дизайн на работата и работа по дизайна, да подобрят работата си в екип, да подхранят своето въображение и колективно творчество.
Темата на първия Innovation Appetizer е образованието: идеи и решения как да махнем смартфоните от ръцете на децата, като същевременно ги включим в работния процес в училище.
За кого е подходящо събитието

Фрийлансъри, предприемачи, иноватори, които работят в областта на образованието и творческите свободни професии, комуникациите, управлението на хора.

Лектори

Леона Асланова, съосновател на Innovation Starter, и Венеция Нецова – Ангова, председател на АBLE.

Вход платен. Таксата се заплаща на място. Събитието е безплатно за учители и университетски преподаватели.
Регистрацията за събитието ще бъде отворена до 17 септември, понеделник.
